Oguljotina
<s>Oguljotina, ogrebotina, abrazija, ekskorijacija (), je povreda kože () pri kojoj dolazi do odljuštenja slojeva ili čitave natkožice () od kožice (), ili sluzokože (), pri kojoj dolazi do odljuštenja nadsluznice (jez-lat|lamina epithelialis), kao posledica bilo dejstva tupine mehaničkog oruđa (posebno ako je ono sa hrapavom površinom) ili pri padu na hrapavu površinu.</s>

<s>Karakteristike oguljotine 
 Oguljotina je laka telesna povreda iz grupe ozleda, koja ne ostavlja posledice, ali sa njom treba postupati pažljivo, jer je najčešće puna zagađenog stranog sadržaja.</s><s>Nakon povrede iz oguljotine (kožice-koriuma) ističu; tkivna tečnost, limfa i ponekad krv, ako su oštećeni kapilari u resicama kožice-korijuma.</s><s>Izlivena tečnost se vrlo brzo sasuši i zajedno sa oštećenim ćelijama natkožice-epiderma, formira čvrstu, žućkastu ili crvenkastomrku koricu - krustu ().</s><s>Kao reakcija na povredu dolazi i do „priliva“ leukocita, koji se mogu pridružiti krusti.</s><s>Nakon 7-14 dana započinje proliferacija epitela, sa ivica očuvanog epiderma koji prvo pokriva defekt u jednom sloju ćelija, da bi se nakon nekoliko nedelja formirao kompletan epiderm.</s>

<s>Značaj oguljotine u sudskoj medicini 
Oguljotine su veoma značajne u sudskoj medicini pošto svojim izgledom mogu upućivati na vrstu oruđa kojim su nanete, zatim mogu odavati tragove automobila kod saobraćajnih nesreća (šara guma, blatobrana itd)</s>

<s>Tarapija</s>

<s>Svu prljavšinu, nečistoću i druge primese (ulja, masnoću, čađ itd), treba ukloniti iz oguljotine obilnim ispiranjem mlakom vodom uz upotrebu medicinskog (baktericidnog) sapuna, a prema potrebi strani sadržaj ukloniti i uz upotrebu meke sterilne četkice.</s><s>Ako je obrada oguljotine bolna, može se primeniti neki od lokalnih anestetika (kao što su lidokain ili benzokain).</s><s>Oguljotina se zatim pere sterilnim fiziološkim rastvorom (0,9% NaCl) a zatim i nekim dezinficijensom (Oktanisept, Rivanol, Asepsol).</s><s>Preko oguljotine stavlja se vazalinska gaza ili serilna poveska (gaza, prvi zavoj..) i fiksira zavojem.</s><s>Ako se radi o većem broju oguljotina ili su one na velikoj površini prema potrebi se propisuju analgetici, a kod masovnog zagađenja i lokalni, oralni ili parenteralni antibiotici.</s>

<s>Proces ozdravljenja 
Slike ispod, prikazuju proces ozdravljenja oguljotine na dlanu, nakon okliznuća na beton.</s>

<s>Vidi još 
 Povreda
 Rana
 Laceracija</s>

<s>Izvori</s>

<s>Spoljašnje veze</s>

<s>Akutne rane - nega i lečenje  —  www.stetoskop.info</s>

<s>Povrede
Prva pomoć
Kirurgija</s>

